5. klase

**Modulis: Sabiedrības uzplaukums**

**Tēma: Kopienas**

**Tēmas atsegums**

**Tēmas apguve strukturēta divās nodarbībās:**

1. nodarbība - Kopiena un darbs kopienas labā

2. nodarbība - Kopiena, daudzveidība un dažādība

**Tēmas apguves mērķi:**

***Zināšanas: veicināt sapratnes veidošanos par to,***

* kāda ir valsts iestāžu un brīvprātīgo organizāciju darba nozīme sabiedrībā;
* kā iedzīvotāji ar savu darbu var uzlabot savu vietējo kopienu, tostarp kādas ir iespējas piedalīties dažādās aktivitātēs skolā;
* zina, kādu kaitējumu var nodarīt stereotipi, īpaši stereotipi par dzimumu, rasi, reliģiju, valodu, tautību vai īpašām vajadzībām (piemēram, normalizēt nepieļaujamu uzvedību vai veicināt aizspriedumu veidošanos);
* kādi tikumi ļauj uzplaukt kopienai;
* kā rīkojas labs pilsonis;
* kādu darbu var veikt vietējās kopienas labā.

***Morālās prasmes: sekmēt šādu morālo ieradumu veidošanos skolēnos:***

* novērtēt, cik daudzveidīga un vērtīga dāvana ir brīvība, kas dota Latvijas Republikas iedzīvotājiem;
* izmanto praktiskas darbības, ko var veikt dažādās situācijās, lai uzlabotu vai veidotu cieņpilnas attiecības;
* izprast tikumus, kuri ļauj uzplaukt kopienai, un apsvērt, ko nozīmē piedalīties daudzveidīgas kopienas attīstībā;
* apzināties sevi un savas rakstura īpašības;
* apzināties, kādai kopienai pieder.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, darbs, Latvijas valsts, latviešu valoda, kultūra | Rūpes, atbildība, saskaņa |
| **Tikumi** | Taisnīgums, atbildība, centība, solidaritāte | Pateicīgums, izpalīdzība, pašiniciatīva, spēja sadarboties, pilsoniskums, atvērtība jaunajam, empātija |

**Tikumu praktizēšanas iespējas**

* Tēmu iespējams praktizēt, sadarbojoties ar izglītības iestādes sociālo zinību skolotāju tēmas “Kā novērst un risināt konfliktus vietējā kopienā?” ietvaros. Tēmas ietvaros, analizējot situācijas, skolēni skaidro stereotipu un aizspriedumu būtību un apzinās to ietekmi uz cilvēku savstarpējām attiecībām, piedāvā rīcības iespējas to negatīvās ietekmes mazināšanai. Atpazīst konfliktu cēloņus un izmanto dažādus konflikta risināšanas paņēmienus. Atbilstoši pauž savas emocijas, uzskatus un uzvedību arī pretrunīgās situācijās. Nodarbību laikā skolēni var izmantot sociālo zinību stundās iegūtās zināšanas.

**Citi ieteikumi tēmas apgūšanas laikā:**

* Nodarbību plānos iekļautais aktivitāšu izpildes laiks var variēt atbilstoši kopējam klases darba tempam un pieejamajiem resursiem. Skolotājam ir iespējams atsevišķas nodarbības plāna aktivitātes nerealizēt.
* Atsevišķām aktivitātēm ir piedāvāti vairāki varianti, kuros tiek runāts par kādu Latvijā vai pasaulē zināmu personību, skolotājs var izvēlēties jebkuru no šiem variantiem pēc saviem ieskatiem.